**Ponuditelji**

**-svi-**

Sukladno Prilogu 4. Postupci nabave za osobe koje nisu obveznici Zakona o javnoj nabavi, a koji je sastavni dio uputa za prijavitelje u okviru Poziv na dostavu projektnih prijedloga „Razvoj poslovne infrastrukture“ (referentna oznaka poziva: KK. 03.1.2.01), **UNIST TEHNOLOŠKI PARK d.o.o.**, Matoševa 56, 21000 Split, OIB: 51860740266 (u daljnjem tekstu: **NOJN**) objavljuje:

**OBJAŠNJENJE**

**dokumentacije o nabavi**

NOJN je, dana 13. prosinca 2018. godine, elektroničkom poštom zaprimio zahtjeve gospodarskih subjekta za objašnjenjem dokumentacije o nabavi u kojem se navodi sljedeće:

**Pitanje**

Molim Vas pojašnjenje kriterija Ekonomske i financijske sposobnosti iz dokumentacije natječaja:

3.3.2.1. Gospodarski subjekt mora u postupku nabave dokazati da je njegov minimalni godišnji promet jednak ili veći od 30.000.000,00 HRK u tri posljednje dostupne financijske godine *(ovisno o datumu osnivanja ili početka obavljanja djelatnosti gospodarskog subjekta)*.

Da li se kod zadovoljenja ovog kriterija ponuditelj može osloniti na dva gospodarska subjekta na način da ponuditelj na takav način *kumulativno* zadovolji ovaj kriterij min. godišnjeg prometa koji mora biti jednak ili veći od 30.000.000,00 kn za posljednje tri dostupne financijske godine ?

**Odgovor**

Sukladno odredbama točke 3.5. i 3.6. dokumentacije o nabavi ponuditelj ili zajednica gospodarskih subjekata može se osloniti na sposobnost drugih glede dokazivanja Ekonomske i financijske sposobnosti.

U slučaju oslanjanja na sposobnost drugih subjekata radi dokazivanja ispunjavanja kriterija ekonomske i financijske sposobnosti, njihova je odgovornost za izvršenje ugovora prema NOJN-u solidarna.

**Pitanje**

Sukladno objavljenoj Dokumentaciji o nabavi za predmet: „Izvođenje radova na rekonstrukciji zgrade Poduzetničkog inkubatora za visoke tehnologije Sveučilišta u Splitu“, kao zainteresirani ponuditelj, ljubazno Vas molimo sljedeće pojašnjenje:

Zašto je potrebno raspolagati Inženjerom geodezije, sukladno navedenom u točki 3.3.3.2. e), s obzirom da se radi o građevinskim, elektrotehničkim i strojarskim radovima te je li isti nužan za izvođenje predmetnih radova?

**Odgovor**

Mole se ponuditelji da prouče dokumentaciju o nabavi i priloge:

Posebni uvjeti Ugovora o građenju:

**4. Izvođač**

**4.1. Opće obveze Izvođača**

Na kraju ovog Članka dodaje se:

**Izvođač je dužan izraditi elaborat iskolčenja (koji Izvođač mora izraditi prije početka građenja)** **i geodetski snimak izvedenog stanja građevina i instalacija te projekt izvedenog stanja građevine (komplet nacrta izvedenog stanja građevine Izvođač je dužan držati ažurnim tijekom izvođenja Radova)**, bez prava na posebnu naknadu. Bez ove dokumentacije neće se pristupiti postupku tehničkog pregleda, odnosno postupku ishođenja uporabne dozvole. Šest (6) kompleta dokumentacije izvedenog stanja treba predati Nadzornom inženjeru prije početka tehničkog pregleda. Izvođač treba unaprijed tražiti suglasnost predstavnika Naručitelja na veličinu i opremu nacrta, sistem kodiranja i ostale relevantne detalje. Osim kopija nacrta kako je navedeno, Izvođač će sve nacrte izvedenog stanja dostaviti i u digitalnom formatu (editabilnom i needitabilnom - AutoCad i pdf, word, excel i slično).

Dakle sukladno odredbama Ugovora o građenju potrebno je da Izvođač radova raspolaže sa Stručnjak 5: Inženjer geodezije.